अनिल सिंह की हादसे में हुई थी मौत, पुण्यतिथि पर रक्तदान कर बांटे हेलमेट
विनाेद कुमार गौड़ | कुचामन सिटी
घाटीकुआं क्षेत्र में रहने वाले अनिल सिंह राजपुरोहित की पिछले साल 25 दिसंबर को सड़क हादसे के बाद उपचार के दौरान 29 दिसंबर को जयपुर में मौत हो गई थी। अनिल सिंह के शरीर से बहुत ज्यादा खून बह चुका था। हादसे के दौरान पीडब्ल्यूडी मंत्री ने घायल को अस्पताल पहुंचाया था। अस्पताल में कुछ दिन उपचार भी चला। लेकिन कुछ दिनों बाद उनकी मौत हो गई। अनिल सिंह की प्रथम पुण्य तिथि पर उनके परिजनों और मित्रों की आेर से लायंस क्लब के तत्वावधान में शहर की नोबल सीनियर सैकंडरी स्कूल में रविवार को रक्तदान शिविर हुआ।
शिविर में दोपहर तक करीब 150 लोगों ने रक्तदान किया। कुल 260 यूनिट का रक्त संग्रहण हुआ। इसमें युवाओं और लोगों ने यही संदेश दिया कि आपका रक्त किसी को जीवनदान दे सकता है। इस मौके पर विधायक विजयसिंह चौधरी, नोबल ग्रुप के चेयरमैन दलपतसिंह रूणिजा, नोबल स्कूल निदेशक संजीवसिंह रूणिजा, लायंस क्लब के रक्तदान संयोजक राम काबरा, सचिव चेतन खालड़का, अशोक काला, मनोहर पारीक, मोहित गंगवाल, जितेंद्रसिंह राजपुरोहित, गोपालसिंह, गौरव सारस्वत, मनोज कुमावत, राजकुमार शर्मा, शुभम मंडावाला, शकील मोहम्मद आदि ने भी रक्तदान के प्रति प्रेरित किया। जयपुर के दुर्लभजी अस्पताल ब्लड बैंक अजमेर के मित्तल हॉस्पिटल ब्लड बैंक की टीमों ने रक्त संग्रहण किया।
गत वर्ष 25 दिसंबर को मेगा हाइवे बाइपास पर अनिलसिंह राजपुरोहित की स्कूटी सड़क हादसे में दुर्घटनाग्रस्त हो गई थी। हेलमेट के अभाव में गंभीर घायल होने के बाद जयपुर में एसएमएस हॉस्पिटल में उपचार के दौरान 29 दिसंबर को मौत हो गई थी। इसे देखते हुए परिजनों मित्रों की ओर से केवल रक्तदान शिविर का आयोजन किया गया बल्कि लोगों को हेलमेट का वितरण कर यह अपील भी की गई कि वे वाहन चलाते समय हमेशा हेलमेट का प्रयोग करें। ताकि सड़क हादसे के समय किसी के सिर में चोट लगना मौत की वजह बन पाए।
हेलमेट लगाकर सुरक्षित वाहन चलाने के लिए प्रेरित करते आयोजक।
कुचामन सिटी. नोबल स्कूल में रक्तदान शिविर में उपस्थित अतिथि।
awa_Deva awa_Deva hin_Deva hin_Deva hin_Deva hin_Deva hin_Deva